Геоэкосистема
Геоэкосистема – өзүнө катуу, суюк, газ фазаларын жана тирүү затты камтыган табигый геологиялык объектилердин жана аларды курчаган чөйрөнүн жыйындысы. Жердин өнүгүү тарыхында Геоэкосистема көптөгөн космостук, эндогендик, экзогендик факторлорго, ошондой эле түрдүү талаалар (магнит, электр, жылуулук ж. б.) байланыштуу болот. Булардын бирдиктүү таасиринен Жер шарында негизинен эволюциялык өзгөрүүгө дуушарланган салыштырмалуу стационардык абал түзүлүп, алаамат энергия булактары жана заттар пайда болууда. Алардын ичинен негизгилери жаратылыш суусу жана анда эриген химиялык элементтер болуп эсептелинет. 
Жаратылыш

Колдонулган адабияттар
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4